У праграме 5—7 класаў дэталізаваны і канкрэтызаваны ўсе тэмы, якія вывучаюцца, без павелічэння аб’ёму вучэбнага матэрыялу. Зроблены акцэнт на практычным выкарыстанні матэрыялу: табліцах, схемах для нагляднага прадстаўлення колькаснай інфармацыі, мадэляванні рэальных аб’ектаў, з’яў і працэсаў з дапамогай матэматычных мадэлей; рашэнні практыка-арыентаваных задач. Дадатковыя гадзіны, выдзеленыя па матэматыцы, настаўнікам прапаноўваецца выкарыстоўваць для фарміравання практычных навыкаў прымянення тэарэтычнага матэрыялу, рашэння задач на іх адпрацоўку, на фарміраванне прадметнай кампетэнцыі.